**Ο Όμιλος Emirates ανακοινώνει τα οικονομικά αποτελέσματα του έτους 2023-2024**

Ο **Όμιλος** κατέγραψε ετήσιο ρεκόρ εσόδων ύψους 18,7 δισ. AED (5,1 δισ. δολάρια ΗΠΑ), σημειώνοντας αύξηση της τάξης του 71%, ρεκόρ εσόδων και ρεκόρ ρευστότητας.

* Ο Όμιλος κατέγραψε έσοδα ύψους 137,3 δισ. AED (37,4 δισ. δολάρια ΗΠΑ), αύξηση της τάξης του 15% λόγω της ισχυρής αύξησης της ζήτηση των επιβατών.
* Το οικονομικό έτος κλείνει με ιστορικό ρεκόρ σε ταμειακό υπόλοιπο ύψους 47,1 δισ. AED (12,8 δισ. δολάρια ΗΠΑ).
* Ο Όμιλος έχει ανακοινώσει την καταβολή μερίσματος ύψους 4 δισ. AED (1,1 δισ. δολάρια ΗΠΑ) στην επενδυτική εταιρεία ICD (Investment Corporation of Dubai).
* Ο Πρόεδρος αποδίδει τις επιδόσεις - ρεκόρ του Ομίλου στις προοδευτικές πολιτικές του Ντουμπάι και σημειώνει ότι η κερδοφορία επιτρέπει περαιτέρω επενδύσεις σε νέα αεροσκάφη, εγκαταστάσεις, εξοπλισμό, τεχνολογία, προϊόντα, υπηρεσίες και ανθρώπινο δυναμικό.

Η **Emirates** καταγράφει νέο ρεκόρ με κέρδη ύψους 17,2 δισ. AED (4,7 δισ. δολάρια ΗΠΑ), σημειώνοντας αύξηση της τάξης του 63% συγκριτικά με τα 10,6 δισ. AED (2,9 δισ. δολάρια ΗΠΑ) του προηγούμενου έτους.

* Τα έσοδα αυξήθηκαν κατά 13%, στα 121,2 δισ. AED (33 δισ. δολάρια ΗΠΑ), καθώς η αεροπορική εταιρεία αύξησε τη χωρητικότητάς της και συνέχισε να ενισχύει το παγκόσμιο δίκτυό της και τις συνεργασίες της.
* Η χωρητικότητα της αεροπορικής εταιρείας αυξήθηκε κατά 20%, στους 57,7 δισ. Διαθέσιμους Τόνους ανά Χιλιομετρική Απόσταση (ATKM).

Η **dnata** καταγράφει κέρδη ύψους 1,4 δισ. AED (0,4 δισ. δολάρια ΗΠΑ), σημειώνοντας σημαντική βελτίωση σε σύγκριση με τα περυσινά κέρδη ύψους 331 εκατ. AED (90 εκατ. δολάρια ΗΠΑ).

* Τα έσοδα σημείωσαν νέο ρεκόρ, καθώς αυξήθηκαν κατά 29%, στα 19,2 δισ. AED (5,2 δισ. δολάρια ΗΠΑ), αποτυπώνοντας την αυξανόμενη πτητική δραστηριότητα των επιβατών και την αυξημένη ζήτηση για ταξίδια τόσο στα Ηνωμένα Αραβικά Εμιράτα όσο και παγκοσμίως.
* Επέκταση του χαρτοφυλακίου πελατών με σύναψη νέων συμφωνιών, προσθήκη εγκαταστάσεων σε νέες παγκόσμιες αγορές και επενδύσεις σε νέο εξοπλισμό και τεχνολογίες για την ενίσχυση των παρεχόμενων υπηρεσιών και της ευρύτερης λειτουργίας.

**Αθήνα, 14 Μαΐου 2023** – Ο Όμιλος Emirates ανακοινώνει τα [οικονομικά αποτελέσματα](https://c.ekstatic.net/ecl/documents/annual-report/2023-2024.pdf) για το έτος 2023-24, βάσει των οποίων πέτυχε νέο ρεκόρ κερδοφορίας, εσόδων και ταμειακού υπολοίπου.

Τόσο η Emirates όσο και η dnata σημείωσαν σημαντικές αυξήσεις στα έσοδα και την κερδοφορία το οικονομικό έτος 2023-24, καθώς ο Όμιλος ενίσχυσε τη λειτουργία του σε παγκόσμιο επίπεδο για να καλύψει την ισχυρή ζήτηση των πελατών για τα υψηλής ποιότητας προϊόντα και υπηρεσίες που παρέχει.

Κατά το οικονομικό έτος που ολοκληρώθηκε στις 31 Μαρτίου 2024, ο Όμιλος Emirates σημείωσε ρεκόρ κερδοφορίας ύψους 18,7 δισ. AED (5,1 δισ. δολάρια ΗΠΑ), σημειώνοντας αύξηση της τάξης του 71% σε σύγκριση με τα 10,9 δισ. AED (3 δισ. δολάρια ΗΠΑ) που είχαν σημειωθεί κατά το προηγούμενο οικονομικό έτος. Τα έσοδα του Ομίλου ανήλθαν σε 137,3 δισ. AED (37,4 δισ. δολάρια ΗΠΑ), σημειώνοντας αύξηση κατά 15% σε σύγκριση με τα αποτελέσματα του περασμένου έτους. Το ταμειακό υπόλοιπο του Ομίλου ανήλθε σε 47,1 δισ. AED (12,8 δισ. δολάρια ΗΠΑ), το υψηλότερο που έχει καταγραφεί, και αντιστοιχεί σε αύξηση 11% από πέρυσι.

Τα συνδυασμένα κέρδη που σημειώθηκαν κατά τη διάρκεια των τελευταίων δύο οικονομικών ετών, τα οποία ανέρχονται σε 29,6 δισ. AED, ξεπερνούν τις απώλειες που είχαν σημειωθεί κατά τη διάρκεια της πανδημίας τα έτη 2020- 2022 (25,9 δισ. AED).

Η **Αυτού Υψηλότητα Σεΐχης Ahmed bin Saeed Al Maktoum, Πρόεδρος και Διευθύνων Σύμβουλος της Emirates Airline και του Ομίλου** **Emirates**, δήλωσε: *«Για ακόμα μία χρονιά ο Όμιλος Emirates ανέβασε και πάλι τον πήχη σημειώνοντας νέο ρεκόρ στην επίδοσή του. Κατά τη διάρκεια του οικονομικού έτους, είδαμε υψηλή ζήτηση στις αερομεταφορές και τις υπηρεσίες που σχετίζονται με ταξίδια σε όλο τον κόσμο. Λαμβάνοντας υπόψη ότι προχωράμε άμεσα στις απαιτούμενες ενέργειες ώστε να ανταποκριθούμε στις ανάγκες των πελατών μας, καταφέραμε να πετύχουμε εξαιρετικά αποτελέσματα. Αυτό είναι αποτέλεσμα των πολυετών, συνεχών επενδύσεων στα προϊόντα και τις υπηρεσίες μας, στη δημιουργία ισχυρών συνεργασιών και στις ικανότητες των ταλαντούχων ανθρώπων μας. Στην επίτευξη αυτού του στόχου, σημαντική ήταν η συμβολή των ηγετών - οραματιστών των ΗΑΕ, και ειδικά της Αυτού Υψηλότητας Σεϊχη Mohammed bin Rashid Al Maktoum, Αντιπρόεδρο και Πρωθυπουργό των ΗΑΕ και κυβερνήτη του Ντουμπάι. Το γεγονός ότι ο Όμιλος Emirates κατέγραψε αυτές τις επιδόσεις οφείλεται κατά μεγάλο μέρος στη στρατηγική ηγεσία αυτών των ανθρώπων καθώς και στην προοδευτικές πολιτικές που εφαρμόζουν τα ΗΑΕ. Τόσο η Emirates όσο και η dnata εφαρμόζουν επιτυχημένα επιχειρηματικά μοντέλα αξιοποιώντας τα πλεονεκτήματα και δημιουργώντας με τη σειρά τους προστιθέμενη αξία για το Ντουμπάι και τις κοινωνίες που εξυπηρετούν σε όλο τον κόσμο».*

Ο ίδιος πρόσθεσε: *«Οι εξαιρετικές επιδόσεις του κατά το οικονομικό έτος 2023-24 προδιαγράφουν ισχυρή ανάπτυξη και επιτυχίες για τον Όμιλο στο μέλλον. Μας δίνουν τη δυνατότητα για επενδύσεις ώστε να παρέχουμε ακόμη καλύτερα προϊόντα και υπηρεσίες, καθώς και προστιθέμενη αξία τόσο στους πελάτες όσο και στους συνεργάτες μας».*

Πολλά σημαντικά έργα βρίσκονται ήδη σε εξέλιξη, μεταξύ άλλων: το πρόγραμμα ανανέωσης του στόλου των αεροσκαφών και των καμπινών αξίας πολλών δισεκατομμυρίων δολαρίων, νέες δυνατότητες τροφοδοσίας, φορτίου και εξυπηρέτησης εδάφους, προηγμένες τεχνολογίες για την υποστήριξη των δραστηριοτήτων του Ομίλου, διευρυμένα προγράμματα κατάρτισης και ανάπτυξης του ανθρώπινου δυναμικού, καθώς και πρωτοβουλίες για την προώθηση της ατζέντας που αφορά τη βιωσιμότητα του Ομίλου.

Κατά τη διάρκεια του οικονομικού έτους 2023-24, ο Όμιλος επένδυσε συνολικά 8,8 δισ. AED (2,4 δισ. δολάρια ΗΠΑ) σε νέα αεροσκάφη, εγκαταστάσεις, εξοπλισμό, εταιρείες και τελευταίες τεχνολογίες για να υποστηρίξει το αναπτυξιακό του πλάνο.

Το **ανθρώπινο δυναμικό** του Ομίλου αυξήθηκε κατά 10% σε 112.406 εργαζόμενους - τον μεγαλύτερο αριθμό μελών που είχε ποτέ - καθώς η Emirates και η dnata συνέχισαν να προχωρούν σε προσλήψεις σε όλον τον κόσμο προκειμένου να μπορέσουν να υποστηρίξουν τις επεκτεινόμενες δραστηριότητες και να ενισχύσουν τις μελλοντικές δυνατότητες.

Ο Όμιλος πραγματοποίησε σημαντικά βήματα στην πορεία του προς τη **βιωσιμότητα** κατά τη διάρκεια του οικονομικού έτους 2023-24, προχωρώντας σε ένα μεγάλο εύρος πρωτοβουλιών με επίκεντρο το περιβάλλον, τους ανθρώπους, τους πελάτες και τις κοινωνίες.

Κατά τη διάρκεια του έτους, περιβαλλοντικά θέματα βρίσκονταν επίσης στο επίκεντρο, καθώς τα ΗΑΕ φιλοξένησαν στο Ντουμπάι το COP28, το μεγαλύτερο παγκόσμιο συνέδριο για την παγκόσμια δράση για το κλίμα.

Επιπλέον, κατά τη διάρκεια του οικονομικού έτους 2023-24, η Emirates υπέγραψε νέες συμφωνίες προμήθειας για την αύξηση του βιώσιμου αεροπορικού καυσίμου (SAF) στον κόμβο της στο Ντουμπάι για πρώτη φορά, καθώς και στο Άμστερνταμ και τη Σιγκαπούρη. Η αεροπορική εταιρεία πραγματοποίησε την πρώτη πτήση με αεροσκάφος τύπου A380 με τη χρήση 100% SAF στον έναν κινητήρα, συλλέγοντας δεδομένα για την υποστήριξη των προσπαθειών του κλάδου ώστε να καταστούν δυνατές οι μελλοντικές πτήσεις με 100% SAF.

Αναγνωρίζοντας ότι στις μέρες μας οι αεροπορικές εταιρείες διαθέτουν περιορισμένες βιώσιμες λύσεις για την ουσιαστική μείωση των εκπομπών διοξειδίου του άνθρακα, η Emirates δημιούργησε ένα ταμείο 200 εκατ. δολαρίων ΗΠΑ για τη στήριξη έργων Έρευνας και Ανάπτυξης που εστιάζουν στη μείωση των επιπτώσεων των συμβατικών καυσίμων στις εμπορικές αερομεταφορές. Έγινε επίσης ιδρυτικό μέλος της Air-CRAFT, μιας ερευνητικής κοινοπραξίας με έδρα τα ΗΑΕ για τα ανανεώσιμα και προηγμένα αεροπορικά καύσιμα, και εντάχθηκε στο The Solent Cluster, μια πρωτοβουλία του Ηνωμένου Βασιλείου

που επικεντρώνεται στην παραγωγή καυσίμων χαμηλών εκπομπών άνθρακα για διάφορους τομείς, συμπεριλαμβανομένης και της αεροπορίας.

Η dnata συνέχισε να επενδύει και να εισάγει περισσότερα ηλεκτρικά και υβριδικά οχήματα στον παγκόσμιο στόλο εξοπλισμού υποστήριξης εδάφους (GSE), προσθέτοντας νέους ελκυστήρες αποσκευών, φορτωτές φορτίου cargo και ελκυστήρες αεροσκαφών (pushback tractors) στις ΗΠΑ. Επίσης, μετέτρεψε και ανακαίνισε πετρελαιοκίνητα GSE στην Ιταλία ώστε να λειτουργούν με υδρογονωμένο φυτικό έλαιο και ηλεκτρική ενέργεια. Η δραστηριότητα της dnata στα ΗΑΕ, συμπεριλαμβανομένων των dnata logistics, Arabian Adventures, Alpha Flight Services και City Sightseeing Worldwide, προχώρησαν στην αξιοποίηση βιοκαυσίμων στον στόλο οχημάτων εδάφους.

Κατά τη διάρκεια του έτους, η dnata έγινε ο πρώτος πάροχος αεροπορικών υπηρεσιών που έλαβε την πιστοποίηση περιβαλλοντικής διαχείρισης της Διεθνούς Ένωσης Αερομεταφορών (IEnvA) για τη δέσμευσή της στη βιωσιμότητα σε όλη τη δραστηριότητά της στα ΗΑΕ και η Emirates έλαβε τις πιστοποιήσεις IEnvA Stage One και IEnvA Illegal Wildlife Trade module, για τις προσπάθειές της στον τομέα της περιβαλλοντικής διαχείρισης και της καταπολέμησης της παράνομης διακίνησης άγριας ζωής.

Ο Όμιλος αύξησε τις επενδύσεις στο ανθρώπινο δυναμικό, αναπτύσσοντας ένα ολοκληρωμένο πρόγραμμα επιλογών εκπαίδευσης και κατάρτισης σε συνεργασία με κορυφαία πανεπιστήμια και σημαντικούς εταίρους της βιομηχανίας. Επιπλέον, συστάθηκε Συμβούλιο Ισόρροπης Εκπροσώπησης των Φύλων για την προάσπιση και προώθηση της ισότητας των φύλων εντός της Ομάδας.

Ο Όμιλος Emirates έχει επεκτείνει τις ενέργειες που σχετίζονται με το ESG και βάσει της τελευταίας έκθεσης για το 2023-24, υιοθετεί πρακτικές βάσει προτύπων GRI. Επίσης έχει προγραμματιστεί οι επιδόσεις του Ομίλου να εξελιχθούν ώστε να ανταποκριθούν στις απαιτήσεις ISSB και CSRD τα επόμενα χρόνια[[1]](#footnote-2).

Η Αυτού Υψηλότητα Σεΐχης Ahmed bin Saeed Al Maktoum, Πρόεδρος και Διευθύνων Σύμβουλος της Emirates Airline και του Ομίλου Emirates, σχολίασε σχετικά: «*Το οικονομικό έτος 2024-25 ξεκινά βασιζόμενο σε γερά θεμέλια και προοπτικές για ανάπτυξη. Η Emirates αναμένεται να παραλάβει 10 νέα αεροσκάφη τύπου A350 κατά τη διάρκεια του έτους 2024-25, ενισχύοντας την ανάπτυξης του δικτύου της. Η dnata θα συνεχίσει να αξιοποιεί συνέργειες και να επεκτείνει την επιχειρηματική της δραστηριότητα με σκοπό να αυξήσει το αποτύπωμά της και τις δυνατότητές της. Επιπλέον, προχωράμε σε επενδύσεις που στοχεύουν στην ελαχιστοποίηση των περιβαλλοντικών μας επιπτώσεων, την εξέλιξη των ανθρώπων μας, ενώ παράλληλα φροντίζουμε τόσο για τους πελάτες μας όσο και για τις κοινωνίες στις οποίες δραστηριοποιούμαστε. Οι προοπτικές είναι ιδιαίτερα θετικές και αναμένουμε ότι η ζήτηση των επιβατών για αερομεταφορές και ταξίδια θα παραμείνει ισχυρή τους επόμενους μήνες. Όπως πάντα, θα συνεχίσουμε να παρακολουθούμε στενά το κόστος και τους εξωτερικούς παράγοντες, όπως τις τιμές του πετρελαίου, τις συναλλαγματικές διακυμάνσεις και το συνεχώς μεταβαλλόμενο περιβάλλον που προκαλείται από τις κοινωνικοπολιτικές αλλαγές. Το επιχειρηματικό μας μοντέλο έχει δοκιμαστεί στο παρελθόν και είμαι βέβαιος για την ανθεκτικότητα, καθώς και για τη δυνατότητά μας να ανταποκρινόμαστε άμεσα σε ευκαιρίες και προκλήσεις*».

Όπως προσέθεσε: «*Με το βλέμμα στραμμένο στο μέλλον, η κυβέρνηση του Ντουμπάι ανακοίνωσε το πλάνο για την επέκταση του Διεθνούς Αεροδρομίου Al Maktoum, το οποίο θα αποτελέσει νέο κόμβο για την Emirates και τη dnata. Η συγκεκριμένη επένδυση, η οποία ανέρχεται σε 128 δισ. AED (35 δισ. δολάρια ΗΠΑ) θα ενισχύσει σημαντικά τις υποδομές των αερομεταφορών και της εφοδιαστικής αλυσίδας του Ντουμπάι, υποστηρίζοντας τόσο την ανάπτυξη του Ντουμπάι όσο και την ανάπτυξη της Emirates και της dnata*».

**Η απόδοση της Emirates**

Η συνολική χωρητικότητα επιβατών και φορτίου της Emirates αυξήθηκε κατά 20% το 2023-24, σε 57,7 δισ. Διαθέσιμους Τόνους ανά Χιλιομετρική Απόσταση (ATKM), καθώς η αεροπορική εταιρεία συνέχισε να ανακάμπτει αγγίζοντας τα προ-πανδημίας επίπεδα.

Παρέχοντας στους επιβάτες ακόμη μεγαλύτερη συνδεσιμότητα, η Emirates ξεκίνησε εκ νέου πτήσεις προς το Τόκιο (Χανέντα), αύξησε τις πτήσεις σε 29 προορισμούς και ξεκίνησε νέες καθημερινές πτήσεις προς το Μόντρεαλ του Καναδά. Επίσης, η Emirates προχώρησε σε συμφωνίες για πτήσεις κοινού κωδικού και διασύνδεσης με 11 αεροπορικές εταιρείες, επεκτείνοντας περαιτέρω την εμβέλεια του δικτύου της. Έως τις 31 Μαρτίου 2024, το δίκτυο της Emirates περιλάμβανε 151 προορισμούς σε έξι ηπείρους, συμπεριλαμβανομένων 10 πόλεων που εξυπηρετούνται μόνο από τον στόλο εμπορευματικών αεροσκαφών της.

Η Emirates αξιοποίησε το εμβληματικό αεροσκάφος της τύπου Α380 και την Premium Οικονομική Θέση σε ακόμη περισσότερες πόλεις κατά τη διάρκεια του έτους, καθώς εντάχθηκαν άλλα 16 αεροσκάφη από το πρόγραμμα μετατροπής καμπίνας ύψους 2 δισ. δολαρίων ΗΠΑ, πλήρως εξοπλισμένα με τα τελευταία προϊόντα της αεροπορικής εταιρείας. Έως τις 31 Μαρτίου 2024, το A380 της Emirates εξυπηρετούσε 49 προορισμούς και οι επιβάτες είχαν τη δυνατότητα να απολαύσουν την εμπειρία της Premium Οικονομικής Θέσης της Emirates από και προς 15 πόλεις σε όλον τον κόσμο.

Το σύνολο του στόλου της αεροπορικής εταιρείας ανερχόταν σε 260 στα τέλη Μαρτίου, με μέση ηλικία στόλου της τάξης των 10,1 ετών.

Οι παραγγελίες της Emirates ανήλθαν σε 310 αεροσκάφη, σε συνέχεια της ανακοίνωσης της αεροπορικής για παραγγελίες συνολικής αξίας 58 δισ. δολαρίων ΗΠΑ για 110 επιπλέον αεροσκάφη τύπου Boeing 777s, 787s και Airbus A350s στο Dubai Airshow το 2023. Αυτά τα νέας γενιάς αεροσκάφη ευρείας ατράκτου θα αντικαταστήσουν τα παλαιότερα αεροσκάφη και θα συμβάλλουν στην ενίσχυση του στόλου, ενώ είναι πλήρως συνυφασμένα με τη μακροχρόνια δέσμευση της αεροπορικής εταιρείας να πραγματοποιεί πτήσεις με σύγχρονα αεροσκάφη που είναι αποδοτικά στη λειτουργία τους και ικανά να προσφέρουν στους πελάτες τις πιο σύγχρονες ανέσεις και εμπειρίες εν πτήσει.

Παρουσιάζοντας σημαντικά ενισχυμένη ανάπτυξη της χωρητικότητας στις περισσότερες αγορές, τα συνολικά έσοδα της Emirates για το οικονομικό έτος αυξήθηκαν κατά 13%, σε 121,2 δισ. AED (33 δισ. δολάρια ΗΠΑ). Οι συναλλαγματικές διακυμάνσεις σε ορισμένες από τις μεγάλες αγορές της αεροπορικής, ιδίως της ρουπίας του Πακιστάν, της λίρας Αιγύπτου και της ρουπίας Ινδίας επηρέασαν αρνητικά την κερδοφορία της αεροπορικής κατά 2 δισ. AED (0,6 δισ. δολάρια ΗΠΑ).

Κατά το οικονομικό έτος 2023-24 το λειτουργικό κόστος ανήλθε σε 37,6 δισ. AED (10,3 δισ. δολάρια ΗΠΑ), αποδεικνύοντας την ισχυρή εμπορική δραστηριότητα και επιτρέποντας στην αεροπορική εταιρεία να αναπτύξει περαιτέρω τη δραστηριότητά της στο μέλλον.

Το συνολικό λειτουργικό κόστος αυξήθηκε κατά 8% σε σχέση με το προηγούμενο οικονομικό έτος. Το κόστος ιδιοκτησίας (υποτίμηση και απόσβεση) και το κόστος των καυσίμων αποτέλεσαν τα δύο μεγαλύτερα κόστη για την αεροπορική το 2022-23, ακολουθούμενα από το κόστος των εργαζομένων. Τα καύσιμα αποτέλεσαν το 34% του λειτουργικού κόστους έναντι 36% το 2022-2023. Τα κόστη των καυσίμων της αεροπορικής αυξήθηκαν σε 34,2 δισ. AED (9,3 δισ. δολάρια ΗΠΑ) σε σύγκριση με τα 33,7 δισ. AED (9,2 δισ. δολάρια ΗΠΑ) του προηγούμενου έτους, με υψηλότερη αύξηση 24% λόγω της αύξησης των πτήσεων που αντισταθμίζεται από χαμηλότερη μέση τιμή καυσίμων (-18%), συμπεριλαμβανομένων των αντισταθμιστικών κερδών.

Οδηγούμενη από την αυξημένη ζήτηση για ταξίδια, τη δυναμική του παγκόσμιου δικτύου της και την απήχηση των προϊόντων της, η αεροπορική εταιρεία σημείωσε νέο ρεκόρ κερδοφορίας ύψους 17,2 δισ. AED (4,7 δισ. δολάρια ΗΠΑ), υπερβαίνοντας το ρεκόρ του προηγούμενου έτους ύψους 10,6 δισ. AED (2,9 δισ. ΗΠΑ), με περιθώριο κέρδους 14,2%, σημειώνοντας την καλύτερη απόδοση στην ιστορία της αεροπορικής εταιρείας.

Η Emirates μετέφερε 51,9 εκατ. επιβάτες (αύξηση 19%) το 2023-24, με τη χωρητικότητα θέσεων να είναι αυξημένη κατά 21%. Η αεροπορική εταιρεία κατέγραψε συντελεστή θέσεων επιβατών της τάξης του 79,9%, σε σύγκριση με τον περυσινό συντελεστή. και μείωση 2% στην απόδοση επιβατών στα 36,6 fil (10 σεντς ΗΠΑ) ανά Έσοδα Επιβατών ανά Χιλιομετρική Απόσταση (RPKM), λόγω αλλαγής στον συνδυασμό καμπίνας και διαδρομών, ναύλων και συναλλάγματος.

Η Emirates συνέχισε να επενδύει στην παροχή ολοένα και πιο βελτιωμένων εμπειριών στους επιβάτες. Κατά τη διάρκεια του έτους, επένδυσε 30 εκατ. AED για την αναβάθμιση των σαλονιών αναμονής της Emirates με ανανεωμένες εγκαταστάσεις που ανοίγουν ξανά για να εξυπηρετήσουν premium πελάτες και τακτικούς επιβάτες στο Μπρίσμπεϊν, το Ντίσελντορφ, τη Φρανκφούρτη, το Αμβούργο, το Χονγκ Κονγκ, το Γιοχάνεσμπουργκ, το Μάντσεστερ και το Μόναχο. Η Emirates αποκατέστησε την υπηρεσία Chauffeur Drive σε 82 πόλεις του δικτύου της και εισήγαγε αυτή τη δωρεάν παροχή σε premium πελάτες στην Ινδονησία, το Μαρόκο και την Τουρκία.

Η αεροπορική εταιρεία προχώρησε επίσης σε μια σειρά βελτιώσεων από το μενού και τις παρεχόμενες ανέσεις έως το ψυχαγωγικό περιεχόμενο εν πτήσει, μεταξύ των οποίων ήταν το λανσάρισμα δωρεάν loungewear και προπαραγγελίας γευμάτων στη Business Class.

Η **Emirates SkyCargo** επιβεβαίωσε την ισχυρή θέση της στις παγκόσμιες αεροπορικές εμπορευματικές, μεταφέροντας 2,2 εκατ. τόνους αγαθών σε όλο τον κόσμο το 2023-24, σημειώνοντας αύξηση της τάξης του 18% συγκριτικά με το προηγούμενο έτος, καθώς η αυξημένη επιβατική δραστηριότητα συνέβαλλε στην επέκταση της διαθέσιμης χωρητικότητας φορτίου, με τη μίσθωση τριών φορτηγών αεροσκαφών τύπου 747 κατά τη διάρκεια του έτους να παρέχει άμεσα χωρητικότητα για την εξυπηρέτηση της ζήτησης σε δημοφιλής διαδρομές. Αυτό αντικατοπτρίζει την υψηλή ζήτηση των πελατών για εξειδικευμένες λύσεις στην εφοδιαστική αλυσίδα, την εμβέλεια και τη συνδεσιμότητα του παγκόσμιου δικτύου της Emirates, τις δυνατότητες του παγκοσμίου κλάσης κόμβου αερομεταφορών του Ντουμπάι και το αποτέλεσμα των συνεχιζόμενων επενδύσεων της Emirates SkyCargo σε τεχνολογία, υποδομές και προϊόντα.

Παρά τις συνεχείς προκλήσεις στην παγκόσμια εφοδιαστική αλυσίδα, οι εμπορευματικές μεταφορές συνέχισαν να επιφέρουν ισχυρές επιδόσεις καταγράφοντας έσοδα 13,6 δισ. AED (3,7 δισ. ΗΠΑ), συμβάλλοντας κατά 11% στα συνολικά έσοδα της αεροπορικής. Η Απόδοση Φορτίου ανά Τονοχιλιόμετρο Φορτίου (FTKM) μειώθηκε κατά 32% επιστρέφοντας σε προ-πανδημίας επίπεδα.

Κατά τη διάρκεια του έτους, παρουσίασε δύο ειδικά σχεδιασμένες λύσεις φορτίου την Emirates Vital και την Emirates Medical Devices, για την εξυπηρέτηση των απαιτήσεων των βιοεπιστημών και του τομέα της υγειονομικής περίθαλψης. Εισήγαγε επίσης την υπηρεσία Emirates Delivers στο Κουβέιτ για να παρέχει επώνυμα προϊόντα μέσω ηλεκτρονικού εμπορίου στο Ηνωμένο Βασίλειο, τις ΗΠΑ και τα ΗΑΕ. Η Emirates Delivers αναμένεται να επεκταθεί σημαντικά τα επόμενα χρόνια, εστιάζοντας σε αγορές που η παράδοση των προϊόντων στους καταναλωτές δεν εξυπηρετούνται επαρκώς από τις επιχειρήσεις.

Στα τέλη του 2023-2024, ο συνολικός στόλος εμπορευματικών αεροσκαφών της Emirates SkyCargo ανήλθε σε 11 αεροσκάφη τύπου Boeing 777Fs, ενώ αναμένεται η παραλαβή 5 πρόσθετων αεροσκαφών τύπου Boeing 777Fs κατά παραγγελία στα μέσα του 2024.

Σχετικά με εταιρείες και τις θυγατρικές του Ομίλου Emirates, η Emirates Flight Catering και η MMI/Emirates Leisure Retail (ELR) κατέγραψαν αξιοσημείωτα αποτελέσματα το 2023-24.

Η Emirates Flight Catering σημείωσε έσοδα ρεκόρ ύψους 970 εκατ. AED (264 εκατ. δολάρια ΗΠΑ) από εξωτερικούς πελάτες, λόγω της αύξησης της κίνησης στα αεροδρόμια του Ντουμπάι. Παρείχε 76,9 εκατ. γεύματα σε επιβάτες, 19% περισσότερα γεύματα συγκριτικά με το προηγούμενο έτος, και σημείωσε αυξανόμενη ζήτηση για δραστηριότητες όπως το Linencraft (υπηρεσίες καθαρισμού) που εξυπηρετεί κυρίως επιβάτες αεροπορικών εταιρειών.

Τα έσοδα από την MMI / ELR αυξήθηκαν κατά 18% στα 2,9 δισ. AED (796 εκατ. δολάρια ΗΠΑ), καθώς επεκτάθηκε η δραστηριότητά της στα ΗΑΕ για να καλύψει την αυξανόμενη ζήτηση χονδρικής και λιανικής που προέρχεται από τον τουριστικό τομέα που αναπτύσσεται συνεχώς. Η ELR κατέγραψε ρεκόρ πωλήσεων παγκοσμίως, με ισχυρή συμβολή από τις βασικές αγορές της στα ΗΑΕ, τις ΗΠΑ και την Αυστραλία.

Τα έσοδα του χαρτοφυλακίου ξενοδοχείων της Emirates μειώθηκε κατά 2% κατά τη διάρκεια του προηγούμενου έτους, σε 660 εκατ. AED (180 εκατ. δολάρια ΗΠΑ), ως αποτέλεσμα της προσωρινής διακοπή της λειτουργίας του καταλύματος Wolgan Valley στην Αυστραλία.

Καταγράφοντας μία ακόμη χρονιά με ισχυρές επιδόσεις, η Emirates συνέχισε να ανταποκρίνεται με συνέπεια σε όλες τις δεσμεύσεις αποπληρωμών των οικονομικών υποχρεώσεων που σχετίζονται με τα αεροσκάφη, ενώ αποπλήρωσε επιπλέον 2,2 δισ. AED (596 εκατ. δολάρια ΗΠΑ), από τα 17,5 δισ. AED (4,8 δισ. δολάρια ΗΠΑ), που δανείστηκαν κατά τη διάρκεια της πανδημίας. Αυτό μείωσε σημαντικά το σύνολο του υπολειπόμενου χρέους και θέτει ισχυρά θεμέλια για την αεροπορική εταιρεία για ενδεχόμενη μελλοντική χρηματοδότηση με σκοπό την ανάπτυξη και την επέκταση σε νέο στόλο.

Ανταποκρινόμενη στις προκλήσεις που επέφερε το συνεχώς μεταβαλλόμενο περιβάλλον στην αγορά των καυσίμων κατά τη διάρκεια του οικονομικού έτους, η Emirates αξιοποίησε προθεσμιακά συμβόλαια και δικαιώματα προαίρεσης σε διάφορα προϊόντα, όπως το brent και τα καύσιμα (jet) αεροσκαφών, για να μειώσει το κόστος του τρέχοντος έτους, καθώς και να εξασφαλίσει σημαντικούς όγκους για το μέλλον. Επιπλέον, μετρίασε σημαντικά τον αντίκτυπο των υψηλών επιτοκίων στα αποτελέσματα με ορθή διαχείριση του καθαρού ανοίγματος. Η Emirates συνέχισε την ισορροπημένη προσέγγισή της στη διαχείριση του συναλλαγματικού κινδύνου μέσω της χρήσης του δικαιώματος προαίρεσης συναλλάγματος, προθεσμιακών συμβολαίων και φυσικών αντισταθμίσεων. Αυτή η μεθοδική προσέγγιση επέτρεψε τις βελτιωμένες προβλέψεις στις ταμειακές ροές έναντι των ευμετάβλητων μεταβολών της αγοράς, ενισχύοντας έτσι τη χρηματοπιστωτική σταθερότητα.

Η Emirates έκλεισε το οικονομικό έτος με εξαιρετικό επίπεδο ταμειακού υπολοίπου ύψους 42,9 δισ. AED (11,7 δισ. δολάρια ΗΠΑ), το οποίο αντιστοιχεί σε αύξηση κατά 15% σε σύγκριση με τις 31 Μαρτίου 2023.

**Η Απόδοση της dnata**

Η dnata κατέγραψε αυξημένη κερδοφορία κατά 330%, ύψους 1,4 δισ. AED (387 εκατ. δολάρια ΗΠΑ) κατά τη διάρκεια του οικονομικού έτους 2023-24, σημειώνοντας ισχυρή επίδοση σε όλους τους επιχειρηματικούς τομείς της.

Τα **συνολικά έσοδα** της dnata αυξήθηκαν κατά 29% καταγράφοντας νέο ρεκόρ που ανέρχεται σε 19,2 δισ. AED (5,2 δισ. δολάρια ΗΠΑ), αντικατοπτρίζοντας αυξημένη την εναέρια και επιβατική κίνηση παγκοσμίως. Οι διεθνείς δραστηριότητές της αντιπροσωπεύουν το 75% των εσόδων της, σημειώνοντας αύξηση της τάξης του 3% συγκριτικά με το προηγούμενο οικονομικό έτος. Κατά τη διάρκεια του έτους, η dnata ενίσχυσε το πελατειακό της χαρτοφυλάκιο και συνεργάστηκε στενά με τους πελάτες της για να ανταποκριθεί αποτελεσματικά στην αυξημένη εναέρια κίνηση και ζήτηση για ταξίδια, κυρίως στις αγορές ενδιαφέροντος: Αυστραλία, Ευρώπη, ΗΑΕ, Ηνωμένο Βασίλειο και ΗΠΑ.

Θέτοντας τις βάσεις για περαιτέρω ανάπτυξη στον μέλλον, η dnata, το 2022-23 προχώρησε σε επενδύσεις ύψους 464 εκατ. AED (126 εκατ. δολάρια ΗΠΑ). Μεταξύ άλλων, σημαντικές επενδύσεις κατά τη διάρκεια του έτους αφορούσαν το νέο ηλεκτρικό και υβριδικό εξοπλισμό εδάφους για την υποστήριξη της λειτουργίας του αεροδρομίου ως μέρος της περιβαλλοντικής στρατηγικής της, καθώς και την επέκταση του marhaba στις Φιλιππίνες, την Ιταλία και τα ΗΑΕ.

Το οικονομικό έτος 2022-23, **το λειτουργικό κόστος** της dnata αυξήθηκε κατά 22%, στα 17,8 δισ. AED (4,8 δισ. δολάρια ΗΠΑ), κυρίως λόγω των 2 δισ. AED (545 εκατ. δολάρια ΗΠΑ) που αξιοποιήθηκαν για πληρωμές μερισμάτων προς την ιδιοκτήτρια εταιρεία, ICD, καθώς και τη χρηματοδότηση επενδύσεων και αποπληρωμών χρέους. Σημειώθηκαν θετικές ταμειακές ροές στη λειτουργία της, ύψους 1,9 δισ. AED (507 εκατ. δολάρια ΗΠΑ) το 2023-24, αντανακλώντας τη σημαντική βελτίωση των εσόδων.

Τα έσοδα από **τις δραστηριότητες της dnata στα αεροδρόμια**, συμπεριλαμβανομένων των εμπορευμάτων και της εξυπηρέτησης εδάφους, αυξήθηκαν στα 8,8 δισ. AED (2,4 δισ. δολάρια ΗΠΑ).

Ο αριθμός των αεροσκαφών που διαχειρίστηκε η dnata παγκοσμίως αυξήθηκε κατά 9% σε 778.026, και η διαχείριση φορτίου μειώθηκε κατά 5% σε 2,9 εκατ. τόνους, αντικατοπτρίζοντας την αύξηση της σύναψης νέων συνεργασιών και την αυξημένη πτητική δραστηριότητα παγκοσμίως.

Κατά τη διάρκεια του 2023-24, η dnata συνέχισε να επενδύει στις υποδομές και σε τελευταίες τεχνολογίες ώστε να ανταποκριθεί στις ανάγκες των πελατών. Ενσωμάτωσε αυτόνομα drones στις δραστηριότητές της στα ΗΑΕ, εφάρμοσε λύσεις με τεχνητή νοημοσύνη στη Σιγκαπούρη και συνέχισε να αναπτύσσει το One Cargo, το προηγμένο σύστημα διαχείρισης φορτίου. Η dnata ανακοίνωσε επίσης ότι θα επεκτείνει τις δραστηριότητές της στο αεροδρόμιο Fiumicino της Ρώμης, όπου η θυγατρική της, Airport Handling, κέρδισε επταετή άδεια εξυπηρέτησης εδάφους, για την υποστήριξη της οποίας η dnata θα επενδύσει €20 εκατ. σε νέο και προηγμένο εξοπλισμό εδάφους.

**Οι υπηρεσίες** **τροφοδοσίας και λιανικής της dnata** συνέβαλαν στα συνολικά έσοδα της εταιρείας με 6,5 δισ. AED (1,8 δισ. δολάρια ΗΠΑ), σημειώνοντας αύξηση της τάξεως του 35%. Ο αριθμός των προσφερόμενων γευμάτων εν πτήσει αυξήθηκε σε 123 εκατ. γεύματα, σημειώνοντας 10% αύξηση συγκριτικά με το προηγούμενο έτος, καθώς οι αεροπορικές εταιρείες αποκατέστησαν πλήρως και αύξησαν τα δρομολόγια πτήσεων.

Το τμήμα επέκτεινε την πελατειακή του βάση σε βασικές αγορές με νέα συμβόλαια το 2023-24, μεταξύ άλλων και με τις ακόλουθες: Sri Lankan Airlines και Turkish Airlines στην Αυστραλία (Σίδνεϊ και Μελβούρνη), China Airlines στην Τσεχική Δημοκρατία (Πράγα), JetBlue στην Ιρλανδία (Δουβλίνο), Biman Bangladeshi Airlines στην Ιταλία (Rome Fiumicino), Royal Jordanian στο Ηνωμένο Βασίλειο (London Stansted) και Etihad Airways στις ΗΠΑ (Βοστώνη). Επέκτεινε επίσης το δίκτυο λιανικής στα αεροδρόμια με νέα καταστήματα F&B στο Διεθνές Αεροδρόμιο Henri Coandă της Ρουμανίας και στο αεροδρόμιο Sharjah στα ΗΑΕ.

Τα έσοδα από **το ταξιδιωτικό τμήμα της dnata** αυξήθηκαν κατά 48%, στα 3,5 δισ. AED (951 εκατ. δολάρια ΗΠΑ) με ισχυρή συνεισφορά από το Destination Asia, τη διαχείριση προορισμού στην Ασία, και την Imagine Cruising, που εξειδικεύεται στις διακοπές κρουαζιέρας και στην οποία η dnata έχει αποκτήσει πλειοψηφικό μερίδιο. Η συνολική αξία των ταξιδιωτικών υπηρεσιών που πωλήθηκαν αυξήθηκε κατά 27% στα 8,9 δισ. AED (2,4 δισ. δολάρια ΗΠΑ), αντανακλώντας τη δυνατότητα του τμήματος να παρέχει σχετικά προϊόντα για την κάλυψη της ισχυρής ζήτησης σε όλους τους B2B και B2C ταξιδιωτικούς τομείς παγκοσμίως.

Το 2023-24, το ταξιδιωτικό τμήμα της dnata σύναψε συμφωνίες με νέους συνεργάτες στον κλάδο του τουρισμού και της φιλοξενίας καθώς και με άλλους συνεργάτες για να επεκτείνει το χαρτοφυλάκιο των ταξιδιωτικών προϊόντων, των υπηρεσιών και των παρεχόμενων λύσεων. Σε αυτό το πλαίσιο προχώρησε σε στρατηγική συνεργασία με την AMEX GBT, η οποία διπλασίασε το μέγεθος των εταιρικών ταξιδιών της στη Μέση Ανατολή.

Η πλήρης Ετήσια Έκθεση 2023-24 του Ομίλου Emirates, που περιλαμβάνει την Emirates, την dnata και τις θυγατρικές τους, είναι διαθέσιμη στην ιστοσελίδα: [www.theemiratesgroup.com/annualreport](http://www.theemiratesgroup.com/annualreport)

**-ΤΕΛΟΣ-**

**ΛΙΓΑ ΛΟΓΙΑ ΓΙΑ ΤΗΝ EMIRATES**

Η παρουσία της Emirates στην ελληνική αγορά ξεκίνησε το 1996. Τα τελευταία 28 χρόνια, η Emirates έχει προσφέρει τις μοναδικές της υπηρεσίες σε περισσότερους από 4,5 εκατομμύρια επιβάτες στην ελληνική αγορά. Η πρώτη εταιρία που συνέδεσε απευθείας την Αθήνα με το Ντουμπάι, η Emirates, από το Μάρτιο του 2017 προσφέρει ακόμη τη μοναδική απευθείας, καθημερινή πτήση που συνδέει την Ελλάδα με τις ΗΠΑ 365 μέρες τον χρόνο. Οι επιβάτες που πετούν με την Emirates μπορούν να διασκεδάσουν με ταινίες και προγράμματα στα περισσότερα από 5.000 κανάλια του ice, του βραβευμένου συστήματος ψυχαγωγίας της εταιρίας. Θα μπορούν ακόμη να απολαύσουν την άριστη φιλοξενία και την προσωποποιημένη εξυπηρέτηση που προσφέρει το διεθνές, πολυπολιτισμικό πλήρωμα της Emirates. Έχοντας ξεκινήσει τη λειτουργία της με μόλις δύο αεροσκάφη το 1985, η Emirates είναι πλέον η μεγαλύτερη διεθνής αεροπορική.

1. Τα Global Reporting Initiative (GRI), International Sustainability Standards Board (ISSB), και Corporate Sustainability Reporting Directive (CSRD) είναι διεθνώς αναγνωρισμένα πρότυπα για την υποβολή εταιρικών εκθέσεων σχετικά με δεδομένα και πρωτοβουλίες για το περιβάλλον, την κοινωνία και την εταιρική διακυβέρνηση (ESG). [↑](#footnote-ref-2)